Voor een verloren soldaat

Voor een verloren soldaat ("A un soldato perdite") es un film nederlandese de 1992, basate super le romance homonyme autobiographic del ballerino e choreographo de ballet Rudi van DantzigCrawford, Joel. "Voor een verloren soldaat" (in anglese). Paidika: The Journal of Paedophilia, Vol. III, nro 1 (hiberno 1993), pp. 80-83.Utrecht, Luuk. Rudi van Dantzig: A controversial idealist in ballet (in anglese). Zutphen: Walburg Pers, 1992. .. Illo narra le historia de un puero de 12 annos que, inviate a Frisia, longe del parentes, se inamora de un soldato canadese in le menses previe al liberation de Nederland del occupation nazi durante le Secunde Guerra Mundial.

 Intriga 
Jeroen (Jeroen Krabbé) rememora le momento de 1944 quando ille (Maarten Smit) e altere pueros son inviate per le parentes del citate, que suffre carentia alimentari, al campania, in Frisia, a fin que illes pote escappar del guerra. Illac, Jeroen resta por viver presso un familia de piscatores de anguillas. Totevia, malgrado le abundantia de repasto, ille senti un forte nostalgia.

Le situation cambia quando le village es liberate per le truppas canadese. Il es alora que ille cognosce Walt Cook (Andrew Kelley), un soldato canadese de 20 annos que deveni su amico. Jeroen gaude contemplante le soldato in le duchas e le relation inter illes arriva finalmente al sexo. Le parentes adoptive de Jeroen son conscie del proximitate inter iste e le soldato, ma in le filme non resta clar si illes cognosce le natura sexual del relation.

Alcun dies postea, le truppas de Walt recipe le ordine de retirar se e iste parti sin congedar se de Jeroen, qui remane con le corde rumpite, pois que ille solmente conserva un photographia como memento del soldato. Quando le guerra fini ille retorna novemente a Amsterdam con su familia e decide que alcun die ille va viaggiar al Statos Unite.

Le film fini con Jeroen ja adulte, qui recorda le historia con affectation e tenta expressar lo per un dansa de ballet. Un die, durante que ille essaya le ballo, su assistente le livra un inveloppe. Quando ille lo aperi ille trova un ampliation del unic photographia de ille con su familia de reception e un ampliation recente del placa de identification de Walt. Es alora que ille comprende que, depost tante annos, ha arrivate le momento de reincontrar se con su soldato perdite.

Referentias

Ligamines externe
  Voor een verloren soldaat in Internet Movie Database.



Categoria:Films super le pedophilia